ທະນາຄານ​ກາງ​ ສຫລ ເວົ້າວ່າ “ຄວນອົດ​ທົນ​ໄວ້ກ່ອນ” ກ່ອນ​ທີ່​ຈະ​​ຂຶ້ນດອກເບ້ຍ 
ທະນາຄານກາງ ຍັງຮັກສາອັດຕາດອກ​ເບ້ຍ ໄວ້ເກືອບ 0% ​ແລະ​​ກ່າວ​ວ່າ ພວກເຮົາ “ຄວນອົດ​ທົນ​ໄວ້ກ່ອນ” ກ່ອນ​ທີ່​ຈະ​​ຂຶ້ນດອກເບ້ຍ.
ທະນາຄານກາງສະຫະລັດ ໄດ້ກ່າວໃນວັນພຸດວານນີ້ວ່າ “ເສດຖະກິດຂອງປະເທດແມ່ນຂະຫາຍ ຕົວໃນບາດກ້າວທີ່ ໝັ້ນຄົງ,” ແຕ່ວ່າຕົນຍັງມີແຜນການຈະສືບຕໍ່ ອົດທົນ” ກ່ອນທີ່ ຈະຕັດສິນໃຈວ່າເມື່ອໃດຈະຂຶ້ນອັດຕາດອກເບ້ຍຫລັກ ເປັນຄັ້ງ ທຳອິດໃນຮອບເກືອບນຶ່ງທົດສະວັດ ຫຼັງຈາກທີ່ໄດ້ປະຊຸມກັນເປັນເວລາ 2 ມື້ຢູ່ວໍຊີງຕັນແລ້ວ ບັນດາຜູ້ກຳນົດນະໂຍບາຍຂອງທະນາຄານກາງ ໄດ້ສະແດງຄວາມເຫັນທີ່ເປັນຫວ່ງກ່ຽວກັບອັດຕາເງິນເຟີ້ທີ່ຕ່ຳເກີນໄປຢູ່ໃນສະຫະລັດ ຊຶ່ງໃນປະຈຸບັນນີ້ ແມ່ນຕ່ຳກວ່າເປົ້າໝາຍ 2 ເປີເຊັນຕໍ່ປີນັ້ນ ທະນາຄານກາງໄດ້ຮັກສາອັດຕາດອກເບ້ຍໄວ້ເກືອບ 0% ແລະໄດ້ກ່າວວ່າ ພວກເຮົາ “ຄວນອົດທົນໄວ້ກ່ອນ” ກ່ອນທີ່ຈະຂຶ້ນດອກເບ້ຍ ຊຶ່ງຈະເປັນການຂຶ້ນຄັ້ງທຳອິດ ນັບຕັ້ງແຕ່ປີ 2006 ເປັນ ຕົ້ນມາ ອັດຕາດອກເບ້ຍດັ່ງກ່າວ ມີອິດທິພົນຕໍ່ອັດຕາດອກເບ້ຍໃນການໃຫ້ເງິນ ກູ້ຢືມທາງທຸລະກິດແລະຜູ້ບໍລິໂພກຢູ່ໃນປະເທດທີ່ມີເສດຖະກິດທີ່ໃຫຍ່ທີ່ສຸດຂອງໂລກນັ້ນ ໃນຖະແຫຼງສະບັບນຶ່ງນັ້ນ ທະນາຄານກາງໄດ້ລະບຸວ່າ ຕະຫຼາດແຮງງານຂອງປະເທດ ໄດ້ສະແດງຮ່ອງຮອຍໃຫ້ເຫັນເຖິງ  ບັນດາຜູ້ກຳນົດນະໂຍບາຍ ໄດ້ກ່າວວ່າ ການຈັບຈ່າຍໃຊ້ສອຍຂອງຜູ້ບໍລິໂພກແມ່ນ ເພີ້ມຂຶ້ນໃນລະດັບປານກາງ, ທີ່ກະຕຸ້ນ ໂດຍການລຸດຄ່າໃຊ້ຈ່າຍດ້ານພະລັງງານລົງ ຊຶ່ງມີຜົນຈາກການທີ່ລາຄານ້ຳມັນຂອງໂລກ ໄດ້ຕົກຕ່ຳລົງນັ້ນ ການເສດຖະກິດຂອງສະຫະລັດແມ່ນຢູ່ໃນທ່າໄດ້ປຽບ ຊຶ່ງຕົງກັນຂ້າມກັນຢ່າງສິ້ນເຊີງ ກັບຈີນ ທີ່ມີການຊັກຊ້ານັ້ນ ຍີ່ປຸ່ນກໍຢູ່ໃນທ່າຖົດຖອຍ ແລະບັນດາ 19 ປະເທດຂອງຂົງເຂດໃຊ້ຢູໂຣ ຊຶ່ງຕົກຢູ່ໃນສະພາບແບບຢຸດສະງັກເກືອບບໍ່ມີການເໜັງຕີງເລີຍ